section_heading: Žičara
paragraph_text: Žičara je bila u funkciji prijevoza izletnika na vrh Medvednice. Žičara je imala prometnu dužinu od 4017&nbsp;m, a visinska razlika perona donje i gornje stanice bila je 670&nbsp;m (donja postaja na 330 metara, a gornja na 1000 metara nadmorske visine). Pogon se nalazio na gornjoj postaji i imao je snagu od 2x92 kW. Po dužini trase od 4 km s jednim pogonom sljemenska je žičara bila najduže postrojenje svoje vrste u Europi. Imala je 13 stupova, visine od 7 do 40&nbsp;m. Najveći raspon bio je 606&nbsp;m, a najveća visina kabine žičare od tla bila je 65&nbsp;m. Na stupovima je bilo ovješeno nosivo uže promjera 36&nbsp;mm, te vučno uže promjera 26&nbsp;mm. Žičara je imala 90 kabina za četiri osobe. Brzina vožnje bila je 3&nbsp;m/s, a vožnja je trajala 23 minute.